
Triažēšanas risinājuma izstrāde ambulatoro pakalpojumu prioritizēšanas nodrošināšanā cilvēkiem ar psihiatriskām sūdzībām

Triažēšanas risinājuma izstrādes mērķis ir izstrādāt risinājumu, kas veidots uz mašīnmācīšanās algoritma (turpmāk - Risinājums) principiem. 
Līguma izpildes ietvaros Piegādātājam jāievēro šeit noteiktās vispārējās un nefunkcionālas prasības, izņemot, ja puses savstarpēji rakstiski saskaņo konkrētu prasību neievērošanu vai ja mākslīgā intelekta tehniskais risinājums vai konkrēto darbu specifika neatbilst prasību loģikai. 

1. Esošās situācijas apraksts un risinājuma izveides mērķis
Neefektīva pacientu plūsma negatīvi ietekmē pacientus, personālu un ārstēšanās procesu kopumā, kam sekas var būt pacientu individuālo vajadzību neidentificēšana, personāla pārslodze, palielināta pacientu stacionēšana un uzturēšanās ilgums stacionārā, kas var pasliktināt veselības iznākumus. Pacientiem ar noteiktām psihiskām saslimšanām ir svarīgi nokļūt pie psihiatra pēc iespējas ātrāk, jo agrīna diagnostika un iejaukšanās samazina nelabvēlīgo slimības notikumu (turpmāk - NSN) iespējamību un palielina terapijas labvēlīgo iznākumu. Pašlaik pieraksts pie ambulatorā psihiatra tiek veikts rindas kārtībā, kur vienā gaidīšanas rindā nonāk pacienti gan ar zemu, gan ar augstu NSN risku. Lai varētu prioritizēt pacientu pierakstus ir jāizstrādā risinājums pacientu triažēšanai, kas būtu uz mašīnmācišanās algoritma bāzes. Risinājums pamatojoties uz izstrādātiem principiem izvērtēs pacientu iesniegtos datus un pamatojoties uz iegūtu informāciju noteiks pacienta vēlamo pierakstu pie psihiatra.
Risinājuma prototipa provizoriskais biznesa procesa ir attēlots shēmā nr.1, kas izstrādes procesa laikā var tikt precizēts:

Description automatically generated]
Attēls nr.1
Pacientu portāls – neatkarīga WEB bāzēta vietne, kurā pacients aizpilda iepriekš paredzētas anketas.
Mašīnmācīšanās  rīks – rīks, kas pamatojoties uz saņemtajiem datiem izmantojot mašīnmācīšanās algoritma, veic pacientu datu analīzi un veic pacientu klasificēšanu (triažēšanu) pēc noteiktiem parametriem.
Mašīnmācīšanās rīka administratoru sadaļa – esošajā sadaļā tiek uzkrāti pacienta portālā aizpildītie anketas dati un mašīnmācīšanās algoritma veiktā prognoze. Šajā sadaļā tiks veikta datu iegūtās prognozes pārbaude.
1.1. Prototipa izstrādes process un iegūstamais rezultāts:
1.1.1. Pacientu portāls  - pacienti veic autentificējoties ar drošiem elektroniskās identifikācijas līdzekļiem, aizpilda iepriekš sagatavotas anketas. Aizpildītie dati tiek nosūtīti uz mašīnmācīšanās rīku un administratoru sadaļu. Datu plūsma notiek tikai vienā virzienā (attēlā nr.1 attēlots ar ciparu 1).
1.1.2. Mašīnmācīšanās  rīks – rīkā izstrādātais mašīnmācīšanās algoritms tiek apmācīts pamatojoties uz NPVC esoša pacientu datu marķēšanas rīkā sagatavotiem datiem. Saņemot  datus no pacienta portāla tiek veikta datu apstrāde un veikta triažēšana. Iegūtie triažēšanas rezultāti tiek nosūtīti atbildīgajiem darbiniekiem turpmākai rīcībai uz e-pastu, kā arī iegūtie rezultāti tiek saglabāti administratoru sadaļā, kas tiek apvienoti vienā kartē ar pacienta anketas datiem (attēlā nr.1 attēlots ar ciparu 2).
1.1.3. Mašīnmācīšanās rīka administratoru sadaļa – sadaļa, kurā tiek uzglabāti pacientu portālā pacientu aizpildītās anketas un  triažēšanas rezultāti. Veikt atzīmes par iegūtajiem datiem un rezultātiem.

2. Vispārējās prasības Risinājuma izstrāde
2.1. Piegādātājam jāizstrādā risinājums pacienta psihiskās veselības stāvokļa primārajam novērtējumam, izmantojot triāžu jeb prioritizēšanu psihiatrijas pacientiem, kas ir veidots uz mašīnmācīšanas algoritma bāzes (piemēram kā  Random Forest, Gradient Boosting, Deep Learning, Supervised learning metodes vai alternatīvi algoritma veidi).
2.2. Risinājums sastāv no šādiem komponentiem:
2.2.1. Pacientu portāls -  pacientiem datu ievadei un rezultātu saņemšanai.
2.2.2. Mašīnmācīšanās rīks - pacientu datu izvērtēšanai.
2.3. Algoritmam jānodrošina vismaz 80% precizitāte, 85% sensitivitāte un 75% specifiskums augsta riska pacientu identifikācijai.
2.4. Piegādātājam ir jāveic risinājuma izstrāde atbilstoši Agile metodoloģijai, nodrošinot ciešu sadarbību ar Pasūtītāja piesaistītajiem ekspertiem un Piegādātāju speciālistiem.
2.5. Piegādātājam jānodrošina risinājuma testa un akcepttesta vides uzturēšanas atbalstu uz Pasūtītāja infrastruktūras un risinājuma uzstādīšanu šajās vidēs.
2.6. Piegādātājam risinājuma izstrāde ir jāveic balstoties uz Pasūtītāja atbildīgo ekspertu intervijām.
2.7. Piegādātājam jānodrošina interviju un sanāksmju protokolēšanu un protokolu saskaņošanu ar tikšanās reizē iesaistītajām pusēm ne vēlāk kā piecu darbadienu laikā pēc tikšanās.
2.8. Risinājuma izstrādē ir jānodrošina informācijas tehnoloģiju kiberdrošības likuma prasības, kā arī labās prakses piemērus.
2.9. Risinājumam ir jāparedz Mašīnmācīšanas algoritma piemācīšanas iespēja, saglabājot vēsturiskos datus.
2.10. Risinājumā ir jāparedz iestrādātu lietojumprogrammu (API) saskarnes izstrāde, kas paredzēta ārējo programmatūru, informācijas sistēmu integrēšanai.
2.11. Risinājumā ir jāizstrādā e-pasta sūtīšanas funkcionalitāte.
2.12. Piegādātājam ir jānodrošina latviešu valoda:
2.12.1. projekta sanāksmēs; 
2.12.2. intervijās ar Pasūtītāju;
2.12.3. apmācībās;
2.12.4. visā projekta dokumentācija;
2.12.5. sniedzot Sistēmas uzturēšanas un ekspluatācijas pakalpojumus.

3. Risinājuma funkcionālās prasības
3.1. Pacientu triāžas algoritms
3.1.1. Risinājumam jāveic pacienta NSN riska novērtējums, balstoties uz saņemtajiem datiem no pacienta web bāzētā portāla.
3.1.2. Algoritmam jāspēj klasificēt pacientus vismaz 5 prioritātes līmeņos (ļoti augsts, augsts, vidējs, zems, nav NSN riska). Nepieciešamo līmeņu skaits tiks noteikts Risinājuma izstrādes procesā.
3.1.3. Triāžas rezultāti jāattēlo lietotājam saprotamā formā (vizualizācijas, paskaidrojumi par riska faktoriem).
3.1.4. [bookmark: _heading=h.k12f7m4lzbo]Jābūt iespējai skatīt pacienta iepriekšējās triāžas vēsturi un rezultātus.
3.1.5. Algoritmam jāsniedz vismaz minimāls pamatojums (explainability) par pieņemto lēmumu. 
3.1.6. Jābūt iespējai pārskatīt modeļa mācību datus, rezultātus un versijas.
3.2. Lietotāja profils un autentifikācija
3.2.1. Risinājumam jānodrošina piekļuve autentificētiem lietotājiem (medicīnas personālam).
3.2.2. Autentifikācija ir jānodrošina ar lietotāja vārdu un paroli, un MFA (divu faktora) tehnoloģiju vai izmantojot LVRTC e-identitātes rīkus.
3.2.3. Lietotāja tiesības atbilst lietotājam piešķirtās lomas definētājām tiesībām. Lietotājs var aplūkot un izmantot tikai to saturu un funkcionalitāti, kurai tam ir piekļuves tiesības.  
3.2.4. Risinājums nodrošina konkrētā lietotāja tiesību pārbaudi pret lietotāja lomai paredzētajām tiesībām veikt darbības pirms tam tiek atļauta jebkāda cita darbība sistēmā. 
3.2.5. Nesekmīgas autorizācijas gadījumā lietotājs saņem paziņojumu, ka autorizācija ir nesekmīga, bet bez paskaidrojuma par nesekmīgas autorizācijas iemesliem. 
3.2.6. Lietotājiem ar darbinieka statusu ir pieejama lietotāju un to lomu uzskaite un uzkrāšana vienotā reģistrā, izmantojot LDAP (Lightweight Directory Access Protocol) tehnoloģijas. 
3.2.7. Pirms darba uzsākšanas ar jebkuru sistēmas moduli (izņemot vispārpieejamas publiski pieejamās funkcijas un informāciju), lietotājs tiek autentificēts.
3.2.8. Risinājuma formām un saskarnēm, kas ir pieejamas autentificētam lietotājam, jābūt izstrādātām tā, lai nebūtu iespējams, apejot autentifikācijas un autorizācijas procedūras, nesankcionēti izpildīt Risinājuma funkcijas un/vai piekļūt Risinājumā uzglabātajai informācijai pat tad, ja pieprasījums satur precīzu funkcijas un/vai datu piekļuves resursa URI adresi.
3.3. Mašīnmācīšanās rīka lietotāju saskarne ir ērta, ergonomiska un intuitīvi lietojama.
3.3.1. Mašīnmācīšanās rīka lietotāja saskarnē izmantotā valoda (vārdi, frāzes) ir lietotājiem saprotama.
3.3.2. Mašīnmācīšanās rīka lietotāja saskarnē jāparedz sekojošas funkcionalitātes:
3.3.2.1. Adaptīvs dizains dažādām ierīcēm (datori, planšetes, viedtālruņi).
3.3.2.2. Meklēšanas funkcija ar filtru un kategoriju iespējām.
3.3.2.3. Funkcionalitātes pieejamība ar maksimums 3 klikšķiem no sākumlapas.
3.3.2.4. Funkcionalitātes pieejamība ar maksimums 3 klikšķiem no sākumlapas.
3.4. Algoritma darbības pārbaudes funkcionalitātes:
3.4.1. Jāattēlo vismaz 3-5 svarīgākie faktori, kas ietekmējuši prioritātes piešķiršanu.
3.4.2. Jānodrošina vizuāla riska faktoru nozīmīguma attēlošana (piemēram, ar joslu diagrammām).
3.4.3. Jāspēj salīdzināt pacienta datus ar statistiskajiem vidējiem rādītājiem attiecīgajā kategorijā.
3.4.4. Jābūt iespējai pārskatīt modeļa mācību datus, rezultātus un versijas.
3.5. API saskarnes izstrāde
3.5.1. Risinājumam jānodrošina RESTful API ārējo sistēmu pieslēgšanai.
3.5.2. API saskarnei jāatbalsta autentifikācija un jānodrošina datu drošība (OAuth2.0, tokeni).
3.5.3. Jāsagatavo API saskarnes tehniskā dokumentācija trešo pušu integrācijai.


3.6. Pacientu portāls:
3.6.1. Pacientu portāls ir jāveido no divām daļām:
3.6.1.1. Publiskā lietotāju portāla daļa – daļa, kurā būs publiski pieejam iedzīvotājiem.
3.6.1.2. Pacientu portāla administratoru daļa – daļa, kas paredzēta publiskās daļas pārvaldībai.
3.6.1.3. Pacientu portāls ir jāizstrādā izmantojot PHP 8 vai Python programmēšanas valodu. Lietotāju portāls nedrīkst būt īpašu prasību pret izvietojuma vidi, kuru realizācija apgrūtinātu brīvu tās sadaļu izvietošanu dažādos datu centros.
3.6.1.4. Pacientu portāls izveidošanā jāizmanto bezmaksas programmatūras.
3.6.1.5. Pacientu portāls jānodrošina iespēju veidot kategorijas un izvēļņu koku vismaz 3 līmeņos.
3.6.1.6. Pacientu portāls ir jānodrošina integrācija ar google translate programmatūru.
3.6.1.7. Pacientu portāls ir jābūt atbalstītai izmantošanai populārākajos interneta pārlūkos (Mozilla Firefox, Internet Explorer, Google Chrome, Safari), kā arī saskarnei ir jāparedz adaptīvs dizains dažādām ierīcēm (datori, planšetes, viedtālruņi).
3.6.2. Publiskās pacientu portāla daļas prasības:
3.6.2.1. Jānodrošina pacientu piekļuve, autentificējoties ar drošiem elektroniskās identifikācijas līdzekļiem, t.sk. e-paraksts, eID vai Smart-ID.
3.6.2.2. Jāizstrādā strukturēti lauki informācijas ievadīšanai digitālu anketu izveidošanai ar noteiktiem nosacījumiem.
3.6.2.3. Jāparedz lauki attēlu un video failu ievietošanai.
3.6.2.4. Jāizstrādā dizains atbilstoši Pasūtītāja prasībām.
3.6.3. Pacientu portāla administratora daļa:
3.6.3.1. Jānodrošina prasības, kas ir norādītas tehniskās specifikācijas 3.2.punktā.
3.6.3.2. Administratoram ir jābūt iespējai ērti mainīt lapu saturu.
3.6.3.3. Veidot jaunas anketas vai veikt precizējumus jau izveidotās anketās.
3.6.3.4. Mainīt pacienta portāla lauku izkārtojumu.
3.7. Vispārīgās funkcionālās prasības
3.7.1. Risinājumam jānosūta atbildīgajiem darbiniekam/iem e-pastu un SMS paziņojumus par pacientiem ar augstu NSN risku. 
3.7.2. Lietotājiem jābūt iespējai konfigurēt paziņojumu nosacījumus.
3.7.3. Risinājumā jābūt iespējai manuāli ievadīt pacienta datus vai importēt tos no citām sistēmām.
3.7.4. Jābūt iespējai eksportēt Risinājumā iestrādātās datu tabulas excel formātā.
3.7.5. Jābūt iespējai drukāt Risinājumā iestrādātās datu tabulas.
3.7.6. Visi materiāli un dokumentācija jānodrošina latviešu valodā.
3.7.7. [bookmark: _heading=h.l54ltke1a1x1]Risinājumā jābūt ietvertam tehniskajam risinājumam, kas pārtrauc lietotāja darba sesiju, ja pēc noteikta skaita minūšu (konfigurējams lielums) lietotājs nav Risinājumā veicis nevienu pieprasījumu (pieprasījis datu apskatīšanu, labošanu, dzēšanu vai jaunu datu pievienošanu). Darbu turpināt iespējams tikai pēc atkārtotas autentifikācijas.
3.7.8. Pirms sistēmas izstrādes funkcionālās prasības var tikt detalizētas

4. Risinājuma nefunkcionālās prasības
4.1. Veiktspēja un mērogojamība:
4.1.1. Risinājumam jāspēj apstrādāt līdz 100 pieprasījumiem sekundē bez būtiskiem darbības traucējumiem.
4.1.2. Jāparedz iespēja horizontālai mērogošanai (piemēram, konteinerizācija).
4.1.3. Risinājumam jānodrošina pieejamība vismaz 99.5%  24 stundas diennaktī 7 dienas nedēļā.
4.1.4. Datu pieejamība nedrīkst tikt zaudēta pat programmatūras atjaunošanas laikā.
4.2. Drošība prasības
4.2.1. Jānodrošina Risinājuma darbības monitorings ar Pasūtītāja izmantoto informācijas sistēmu darbības monitoringa sistēmu Zabbix, lai uzraudzītu  atsevišķo servisu, komponenšu un Risinājuma kopējo darbību, t.sk. kļūdu monitoringu.
4.2.2. Darba uzdevuma izpildes laikā piegādātājs nepasliktina turpmākajos šīs nodaļas punktos uzskaitītās Risinājuma piemītošās drošības un auditācijas prasības, ja attiecīgās prasības ir jau realizētas Risinājuma esošajā funkcionalitātē[footnoteRef:1]. Piegādātājs ievēro tālāk sadaļā noteiktās drošības un veiktspējas prasības, ja attiecināms saskaņā ar Darba uzdevumu un Risinājuma esošo funkcionalitāti un rādītājiem, t.sk. Piegādātājs ir tiesīgs piedāvāt alternatīvas prasību īstenošanā, ja tās nerada papildus riskus vai apdraudējumus un Pasūtītājs tās akceptē. [1:   Gadījumā, ja kādu no prasībām plānots realizēt ar attiecīgo darba uzdevumu, to detalizēti jāapraksta darba uzdevuma pamata tekstā.] 

4.2.3. Izstrādes gaitā jāievēro WWW orientētu aplikāciju drošības atvērtās pārvaldības projekta (The Open Web Application Security Project (OWASP)) drošas programmēšanas vadlīnijas  (https://owasp.org/www-project-secure-coding-practices-quick-reference-guide/) 
4.2.4. Iegūstamajam risinājumam ir jāsatur aizsardzības iestrādes pret riskiem un apdraudējumiem, kuri ir ietverti OWASP Top 10 sarakstā norādītajiem uzbrukumu veidiem  https://owasp.org/Top10/  
4.2.5. Jānodrošina ievadīto datu automātiska kontrole, aizliedzot datu tipam neatbilstošas vērtības, kā arī vērtības, kas atgādina XSS, SQL injekciju, OS komandu injekciju u. c. uzbrukumus. Lietotāja saskarnē jānodrošina automātiska HTML tegu aizstāšana ar Tekstuālu vērtību, vai arī tikai atsevišķu tegu atļaušanu (whitelist), piemēram, teksta formatēšanai (<strong>, <span>, <Ul>, <li> u.c.)
4.2.6. Jānodrošina, ka  Risinājums lietotājam nesniedz informāciju, kas varētu apdraudēt drošību, tai skaitā nepieļaujot iespēju lietotājam veikt analīzi par kļūdas un veikto pārbaužu raksturu. Kļūdas situācijās lietotājam parādīt tikai nepieciešamo informāciju.
4.2.7. Lietotāju tiesību pārvaldība: Sistēmā ir nodrošināts tās lietotāju dalījums lietotāju grupām atkarībā no tiesībām.
4.2.8. Risinājumā ir jābūt ietvertai kontrolei, kas liedz atkārtoti izmantot jau aktīvu izveidotu sesijas identifikatoru jaunas sesijas izveides nodrošināšanai. 
4.3. Risinājuma kontrole un lietotāju auditācijas pieraksti.
4.3.1. Auditācijas pieraksti Risinājumā par datos veiktajām izmaiņām tiek uzglabāti vismaz 36 mēnešus attiecībā uz drošības auditpierakstiem, ietverot informāciju par pieslēgšanos vai atslēgšanos no Risinājuma, lietotāja konta un lietotāja tiesību izveidi, grozīšanu vai dzēšanu, lietotāja veikto vai iniciēto darbību aprakstu,  fiksējot notikuma laiku, kas sakrīt ar faktiskā notikuma koordinēto pasaules laiku (UTC), lietotāja gala iekārtas (datora), no kuras veikta lietotāja darbība, interneta protokola adresi aprakstu, kā arī informāciju par darbības iniciatoru – identifikatoru (pieslēguma metadatus)); 
4.3.2. 18 mēnešus attiecībā uz tehnoloģiskiem auditpierakstiem, tajos ietverot -  autentifikācijas un tīkla plūsmas auditācijas datus, domēna vārdu sistēmas (DNS) servera pierakstus, ielaušanās atklāšanas sistēmu (IDS) pierakstus, operētājsistēmas autentifikācijas pierakstus);
4.3.3. Beidzoties datu glabāšanas termiņam, tie ir  pēc tam automātiski jādzēš. Sistēmas administratoram ir iespēja mainīt glabāšanas termiņa šo parametru, kā arī manuāli ierosināt auditācijas pierakstu izdzēšanu. Šajā gadījumā tiek veidoti auditācijas pieraksti par Risinājuma administratora veiktajām darbībām, kas netiek dzēsti ar manuālo dzēšanas procesu, bet tikai pēc noteikta laika – automatizēti. 
4.4. Risinājuma auditācija:
4.4.1. Risinājumam jānodrošina iespēja veikt auditācijas pierakstus. Auditācijas funkcijai jābūt konfigurējamai, lai varētu norādīt, par kādām darbībām jāveic auditācijas pieraksti un vajadzības gadījumā būtu iespējams pārtraukt, vai būtiski samazināt auditācijas pierakstu veikšanu. Jānodrošina vismaz šādi līmeņi (norādot zemāku līmeni tiek krāti arī augstāka līmeņa paziņojumi): 
4.4.2. Fatālo kļūdu informācija – tiek reģistrētas tikai kļūdas, kas izraisa sistēmas avārijas apstāšanos;
4.4.3. Kļūdu informācija – tiek reģistrēti tikai Risinājuma kļūdu un izņēmumsituāciju paziņojumi;
4.4.4. Brīdinājumi – dažādi paziņojumi, kas neizraisa Risinājuma kļūdas, bet var būt svarīgi;
4.4.5. Informatīvi paziņojumi – jāparedz būtisko biznesa notikumu apstrādes sākuma un beigu reģistrācija audita žurnālā, katra moduļa un apakšprogrammas izpildes uzsākšana;
4.4.6. Trasēšanas informācija – detalizēti atspoguļota visa programmas loģikas izpildes gaita. Ja ieslēgts šis režīms, pieļaujama sistēmas veiktspējas pazemināšanās, kas neatbilst veiktspējas prasībām).Auditācijas moduli jāvar konfigurēt, norādot izvades kanālus katram paziņojumu veidam. Ieteicams izmantot kādu no plaši izmantotām žurnalēšanas bibliotēkām.
4.4.7. Auditācijas žurnālā vienmēr jāuzkrāj auditācijas pieraksti par:
4.4.7.1. Katru Risinājuma lietotāja reģistrēto, laboto ierakstu;
4.4.7.2. Katru Risinājuma lietotāja pieslēgšanos (veiksmīgu, neveiksmīgu) Risinājumam un atslēgšanos no Risinājuma;
4.4.7.3. datu ielādes operācijām risinājumā;
4.4.7.4. ārējas saskarnes izsaukumam (pirms izsaukuma un saņemot rezultātu).
4.4.8. Savienojuma šifrēšana:
4.4.8.1. Risinājuma daļām, kur tas nepieciešams, kā arī tām, kuras satur personas datus un paroles, jānodrošina, ka datu apmaiņa starp klientu (pārlūkprogrammu) un serveri (Sistēmu), kā arī starp Risinājuma komponentēm notiek tikai un vienīgi pa šifrētu datu apmaiņas kanālu (izmantojot TLS protokola 1.2 vai jaunāku versiju). 
4.4.8.2. Informācijas kodēšanai ir balstīta uz  SSL/TLS 1.2 vai augstāku  protokolu ar 128 bitu kodēšanu un atslēgtu MD5 and SHA-224 kriptogrāfisko atbalstu; 
4.4.8.3. SSL/TLS protokola pieslēguma punkta sertifikāts ir iekļauts Windows Trusted Root Certificate Autorities sertifikātu sarakstā. 
4.5. Vispārīgās nefunkcionālās prasības
4.5.1. Risinājumam jāatbilst normatīvo aktu prasībām datu aizsardzības un veselības aprūpes jomā (piemēram, GDPR, nozares MK noteikumiem).
4.5.2. Līguma izpildes pārvaldību, ja Puses nav vienojušās par citu sistēmu/vidi vai integrācijas veidu, veic Piegādātāja projektu pārvaldības sistēmā 
4.5.3. Piegādātājam jānodrošina Pasūtītājam tehniskais atbalsts, palīdzība un konsultācijas risinājuma izstrādes, akcepttestēšanas, ieviešanas un garantijas laikā darbadienās no plkst. 8:00 līdz 17:00 vai citā laikā, vienojoties par to ar Pasūtītāju. 
4.5.4. Piegādātājam ir jānodrošina sava vide (aparatūra, programmatūra, biroja telpas) izstrādes uzdevumu veikšanai. Piegādātājam, ja Līguma izpildei nepieciešams, pašam ir jānodrošina ārējo saskarņu emulatori, lai veiktu savu programmatūras saskarņu izstrādi neatkarīgi no ārējām informācijas sistēmām, ja gadījumā šādas saskarnes nav iespējams nodrošināt izstrādes vidē.
4.5.5.  Piegādātājs, ja tas nepieciešama Līguma izpildē, sniedz konsultācijas par sistēmas darbības monitoringa pieslēgšanu un konfigurēšanu pie Pasūtītāja izmantotās informācijas sistēmu darbības monitoringa sistēmas Zabbix, kā arī citām Pasūtītāja rīcībā esošām monitoringa sistēmām. 
4.5.6. Konstatēto problēmu pieteikšanas un piekritizēšanas kārtiba.
Piesakot pieteikumu, Pasūtītāja kontaktpersona formulē problēmas aprakstu vai jautājumu un pieteikuma risināšanas prioritāti. Pieteikuma prioritātes tiek noteiktas šādas:
4.5.6.1. 1. prioritāte – Avārija (Problēma izraisa pilnīgu Risinājuma darbības apstāšanos un/vai darbs nevar tikt turpināts) - augstas prioritātes kļūda;
4.5.6.2. 2. prioritāte – Kļūda (t.sk. datu kļūdas), kuru nevar apiet (Problēma izraisa iekšēju Risinājuma kļūdu vai nekorektu darbību, kas rada lielus iespēju zudumus. Nav zināms (klientam) pieņemams problēmas apiešanas risinājums, tomēr ir iespējams darbu turpināt ierobežotā režīmā) – augstas prioritātes kļūda;
4.5.6.3. 3. prioritāte – Kļūda (t.sk. datu kļūdas), kuru var apiet (Problēma izraisa minimālus iespēju zudumus. Ietekme uz Risinājuma darbību ir mazsvarīga / sagādā zināmas neērtības, piemēram, manuālu darbu Sistēmas - vidējas prioritātes kļūda;
4.5.6.4. 4. prioritāte – Neprecizitāte (t.sk. datu kļūdas) (Problēma neizraisa iespēju zudumus. Šādu pieteikumu raksturo iekšēja programmatūras kļūda vai nekorekta darbība, kuras ietekmi uz darba turpināšanu var neņemt vērā, kļūda /neprecizitāte produkta dokumentācijā) - vidējas prioritātes kļūda;
4.5.6.5. 5. prioritāte – Iespējams personas datu aizsardzības pārkāpums;
4.5.6.6. 6. prioritāte - Konsultācijas - Problēma neizraisa iespēju zudumus. Programmatūrā nav kļūda, bet Pasūtītājam ir radusies kāda neskaidrība par Risinājuma darbību vai funkcionalitāti, izmantošanu, tehnisko apkalpošanu.
4.5.7. Piegādātāju reakcijas laiks.
Piegādātājam garantijas laikā pakalpojuma sniegšanas ietvaros jānodrošina reakcijas laiks 2 darba laika stundas (darba laika stunda – stunda darba dienās 8:00 – 17:00) visu prioritāšu problēmu pieteikumiem (ar reakcijas laiku tiek saprasta Pasūtītāja kontaktpersonas informēšana par saņemtu pieteikumu un tā apstrādes uzsākšanu. Reakcijas laikā 1. un 2. prioritātes pieteikums jāreģistrē, jāklasificē un jāsaskaņo ar Pasūtītāju, bet pārējos gadījumos vienas darba dienas laikā Piegādātājam jāvienojas ar Pasūtītāju par plānoto pieteikuma izpildes laiku). Par 1. un 2. prioritātes pieteikumiem Pasūtītājs to ātrākai apstrādei var ziņot telefoniski Piegādātāja pārstāvjiem.
4.5.8. Pieteikuma risināšanas kārtība garantijas laikā:
4.5.8.1. 1. un 2. prioritātes pieteikumu risināšana jāuzsāk nekavējoši un Termiņš 1. un 2. prioritātes pieteikumu atrisināšanai ir 4 (četras) darba laika stundas no problēmas pieteikšanas brīža. Piegādātājam nekavējoties jāinformē Pasūtītājs par 1. un 2. prioritātes problēmu pieteikumu atrisināšanu. Ja problēmu neizdodas atrisināt pirmajās 4 (četrās) darba laika stundās, tad Piegādātājam jāinformē Pasūtītājs par problēmas risināšanas statusu, gaitu un jāsaskaņo novēršanas termiņus.
4.5.8.2. [bookmark: _heading=h.wx01tuc0y7e7]Termiņš 3. prioritātes pieteikumu atrisināšanai ir 40 (četrdesmit) darba laika stundas no problēmas pieteikšanas brīža. Piegādātājam nekavējoties jāinformē Pasūtītājs par 3. prioritātes problēmu pieteikumu atrisināšanu. Ja problēmu neizdodas atrisināt pirmajās 40 (četrdesmit) darba laika stundās, tad Piegādātājam jāinformē Pasūtītājs par problēmas risināšanas statusu, gaitu un jāsaskaņo novēršanas termiņus.
4.5.8.3. Termiņš 4. prioritātes pieteikumu atrisināšanai ir 80 (astoņdesmit) darba laika stundas no problēmas pieteikšanas brīža. Piegādātājam nekavējoties jāinformē Pasūtītājs par 4. prioritātes problēmu pieteikumu atrisināšanu. Ja problēmu neizdodas atrisināt pirmajās 80 (astoņdesmit) darba laika stundās, tad Piegādātājam jāinformē Pasūtītājs par problēmas risināšanas statusu, gaitu un jāsaskaņo novēršanas termiņus.
4.5.8.4. Saņemot 5.prioritātes pieteikumu par iespējamu personas datu aizsardzības pārkāpumu, pēc Pasūtītāja pieprasījuma 48 (četrdesmit astoņu) stundu laikā no pieteikuma saņemšanas brīža, jāsagatavo un jāiesniedz Pasūtītājam Vispārīgās datu aizsardzības regulas 33. Panta paziņojuma sagatavošanai nepieciešamā informācija  (noteikta 33. Panta punktos 3a, 3c, 3d).
4.5.8.5. prioritātes pieteikumiem – Piegādātājam 2 (divu) darba dienu laikā jāsniedz Pasūtītajam konsultācija par pieteikto jautājumu. Ja Piegādātājs nevar sniegt konsultāciju 2 (divu) darba dienas laikā, viņam 1 (vienas) darba diena laikā pēc pieteikuma pieteikšanas, jāinformē Pasūtītājs par problēmas risināšanas statusu, gaitu un jāsaskaņo novēršanas termiņus.
4.5.8.6. Piegādātājam jāinformē Pasūtītājs par problēmas risināšanas statusu, gaitu un jāsaskaņo novēršanas termiņus.
4.6. Prasības nodevumiem:
4.6.1. Piegādātājam ir jānodrošina visu nodevumu integritāte, piemēram, veicot izmaiņas programmatūrā, ir jāveic arī atbilstošas izmaiņas dokumentācijā. Dokumentācijai ir jābūt elektroniskā formā, ja iespējams, elektroniski rediģējamā (MS Office un PDF atpazīstamā) formātā.
4.6.2. Piegādātājam izstrādes laikā ir jānodrošina programmatūras versiju un konfigurāciju pārvaldība.
4.6.3. Programmatūras izstrādes laikā Piegādātājam ir jāveic programmkoda kvalitātes kontrole, jānodrošina preventīvās un korektīvās darbības.
4.6.4. Programmatūras izstrādes laikā Piegādātājam ir jāveido Programmkoda aprakstu. Jāveido kā strukturēti koda komentāri, t.sk., nepieciešams komentēt datubāzes struktūru.
4.6.5. Ārkārtas piegādes (patch/hotfix) ir jāveic tajos gadījumos, ja programmatūras problēmu novēršanai nav iespējams gaidīt līdz nākamajam laidienam, piemēram, novēršot 1. un 2. prioritātes problēmu pieteikumus.
4.6.6. Pirms piegādāt izmaiņas Pasūtītājam, Piegādātājs pilnvērtīgi testē nodevumus (veic vienībtestus, regresa testus un funkcionālos testus), kā arī veic pārbaudi par programmatūras nodevumu atbilstību dokumentācijai.
4.6.7. Pirms izstrādātā Risinājuma vai tās daļas nodošanas akcepttestēšanai, Piegādātājam jānodrošina visu Risinājuma komponenšu vai to mainīto daļu savstarpējās sadarbības, kā arī mijiedarbības ar citām ārējām sistēmām testēšana. Katrai mainītajai Sistēmas komponentei jāveic pilnīgi visu tās funkciju testēšana.
4.6.8. Programmatūras Piegādātāja dokumentācijai ir jābūt pietiekošai, lai Pasūtītāja paša vai tā nolīgts trešās puses kvalificēts personāls varētu nodrošināt programmprodukta turpmāko uzturēšanu, modificēšanu, paplašināšanu, kā arī iespējamo migrēšanu:
4.6.9. Programmkoda apraksts var tikt veidots kā strukturēti koda komentāri, uz funkcionalitāti, kas tiek izstrādāta Darba uzdevuma ietvaros;
4.6.10. [bookmark: _heading=h.1emncsdqqaor]Piegādātajam, ja ir attiecināms uz konkrēto Darba uzdevuma izpildi, ir jānodrošina Risinājuma pirmkoda, izpildkoda, konfigurācijas datņu un tā izmantošanas tiesību nodošana Pasūtītājam. Kodam, kura oriģinālizstrādi projekta ietvaros ir veicis Piegādātājs, ir jābūt komentētam (klašu, procedūru (metožu) un parametru komentāri, kā arī ar datubāzes struktūras apraksti). Pasūtītājam vai jebkurai citai valsts pārvaldes iestādei, par to informējot Piegādātāju, jāvar brīvi kopēt un bez ierobežojumiem savām vajadzībām lietot, kā arī nepieciešamības gadījumā modificēt ar risinājumu saistīto dokumentāciju un izejas kodu, kā arī lasīt un kopēt risinājumā uzkrāto informāciju. Koda modificēšanas gadījumā Piegādātājs garantijas saistības nenodrošina (atbilstoši Darba uzdevuma 5. punktam). Komentāri jānodrošina latviešu, vai, ja attiecināms, angļu valodā.

5. Garantija
[bookmark: _heading=h.lgfbrevr189u]Visiem pilnveidojumiem Piegādātājam ir jānodrošina garantija 24 mēnešu laikā no programmatūras nodošanas pieņemšanas akta parakstīšanas brīža. Piegādātājs bez maksas veiks tādu piegādātās programmatūras uzstādījumu, konfigurācijas parametru vai izpildāmā koda modifikāciju veikšanu, kuru mērķis ir novērst kļūdas, kā arī datu bojājumu novēršanu, kas radušies Piegādātājam apzinātas vai neapzinātas rīcības rezultātā un kas apgrūtina programmatūras izmantošanu atbilstoši programmatūras tehniskajai specifikācijai, kāda tā bijusi, nododot programmatūru ekspluatācijā.

